rejauldu/bengali-wikipedia huggingface dataset:
আকার   কায়জার-ই-হিন্দ এর প্রসারিত অবস্থায় ডানার আকার ৯০-১২০ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত কায়জার-ই-হিন্দ এর উপপ্রজাতি হল-   Teinopalpus imperialis imperialis Hope, 1843 – Himalayan Kaiser-i-Hind   বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  পুরুষ   ডানার উপরিতল : ডানার উপরিতলের বর্ণ কালো জরির উপড়ে ঘন উজ্জ্বল সবুজ আসে ছাওয়া। উভয় ডানায় উজ্জ্বল হলুদ ডিসকাল পটি (patch) এবং হলদে সবুজ প্রান্তিক অথবা টার্মিনাল অর্ধচন্দ্রাকৃতি ছোপ দেখা যায়। পিছনের ডানায় ডিসকাল অংশ সুস্পষ্টভাবে হলুদ এবং একটি তরবারি (sword) ন্যায় লম্বা সবুজ লেজ থাকে যার ডগায় তীক্ষ্ণ অংশ হলুদ এবং অন্যান্য শিরাগুলির শেষপ্রান্ত দন্তাকৃতি (toothed)।  ডানার নিম্নতল : ডানার নিম্নতলএ ভিতরের অর্ধভাগ সবুজ এবং বাইরের অর্ধভাগ বাদামী হলুদ এবং কালো রেখা বন্ধনীযুক্ত। সামনের ডানায় সবুজ ডিসকাল রেখা বিদ্যমান। পিছনের ডানার পোস্ট-ডিসকাল এবং টার্মিনাল অংশ ফ্যাঁকাসে কালচে সবুজ।   স্ত্রী   ডানার উপরিতল : ডানার উপরিতলের বর্ণ কালচে সবুজ। সামনের ডানায় ২টি চওড়া ধূসর বন্ধনী বর্তমান। পিছনের ডানায় মধ্যভাগে এবং কোস্টাল অংশে খুব বড় ধূসর পটি দৃশ্যমান যা ক্রমশ সরু হয়ে ডরসামের দিকে একটি ছোট হলুদ বন্ধনী সৃষ্টি করেছে। টার্মিনাল শিরা শেসের দন্তাকৃতি অংশগুলি পুরুষ অপেক্ষা দীর্ঘতর এবং ৪ ও ৬ নং শিরাপ্রান্তে লেজ সৃষ্টি হয়েছে। স্ত্রী প্রকারে মোট ৩টি লেজ, একটি তরবারির মত লম্বা।  ডানার নিম্নতল : ডানার নিম্নতলএ সামনের ডানায় সবুজ বেসাল অংশ দেখা যায়, বাকি অংশ কালো বন্ধনীযুক্ত ধূসর।   আচরণ  অতি দুর্লভ এই প্রজাতি খুব দ্রুত উড়ান বিশিষ্ট এবং বিচ্ছিন্ন (selected) পার্বত্য অরণ্যের শীর্ষভাগে উঁচু উঁচু গাছের মাথায় এরা উড়ে বেড়ায় এবং শুধুমাত্র সকাল ৮টা থেকে ১১ টার মধ্যবর্তী সময়ে রোদ পোহাতে (basking) এরা ভূমির কাছাকাছি নেমে আসে। ১৮৩০ মিটার থেকে ৩০০০ মিটার পর্যন্ত উচ্চতায় অবস্থিত পার্বত্য বনাঞ্চল এদের প্রিয় বাসভূমি। এই প্রজাতি ভীষণভাবে স্থানীয় (local)। প্যাপিলিওনিডি পরিবারভুক্ত অন্যান্য প্রজাতিদের মত কায়জার-ই-হিন্দ কখনো ফুলের মধু পান করার এবং জলের কাছাকাছি অবস্থান করার তথ্য নেই। এরা দিনের প্রথম ভাগ থেকে দুপুর অবধি সক্রিয়ভাবে বিচরণ করে। ঘন সবুজ পাতার ঝোপে এরা এমন ভাবে মিশে থাকে (camouflage) যে চট করে চোখে পড়ে না। পুরুষ প্রকার কখনো সখনো মাটি অথবা বালির ভিজে ছোপে অবস্থান করলেও, স্ত্রী প্রকার কখনওই তা করে না। সাধারণত এপ্রিল থেকে জুলাই পর্যন্ত উপযুক্ত পরিবেশে এদের দর্শন মেলে।    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৪৩-এ বর্ণিত প্রজাপতি
এ কে এম নুরুল ইসলাম ( ২৭ অক্টোবর ১৯২৮ - ১ জুলাই ২০০৬) একজন বাংলাদেশী উদ্ভিদবিদ এবং শিক্ষাবিদ ছিলেন  ।২০০৬ সালে তিনি বাংলাদেশের জাতীয় অধ্যাপক হিসাবে নির্বাচিত হন  । তিনি ১৯৮০ সাল থেকে বাংলাদেশ বিজ্ঞান একাডেমি এবং ১৯৯৭ সাল থেকে বাংলাদেশ বোটানিক্যাল সোসাইটির পুরস্কার পান।    শিক্ষা  ১৯৪৫ সালে কেডি হাই স্কুল থেকে মাধ্যমিক এবং১৯৪৭ রাজশাহী সরকারী কলেজ উচ্চ মাধ্যমিক বিজ্ঞান থেকে পরীক্ষায় উত্তীর্ণ হয়েছিল। তিনি ১৯৪৯ সালে রাজশাহী সরকারী কলেজ থেকে স্নাতক এবং ১৯৫১ সালে ঢাকা বিশ্ববিদ্যালয় থেকে স্নাতকোত্তর অর্জন করেন। তারপরে তিনি । মিশিগান স্টেট ইউনিভার্সিটি থেকে ফিজিওলজিতে পিএইচডি ডিগ্রি অর্জন করেন।    কর্মজীবন  কুষ্টিয়া কলেজে জীববিজ্ঞানে প্রভাষক হিসাবে যোগদান করেন এবং তারপরে ঢাকা বিশ্ববিদ্যালয়ের জীববিজ্ঞান ও উদ্ভিদ বিভাগে প্রভাষক (১৯৫২-১৯৬২), পাঠক (১৯৬২-১৯৭২), সহযোগী অধ্যাপক (১৯৭২-১৯৯০), সহকারী অধ্যাপক (১৯৯১-২০০০) পরিপূর্ণ অধ্যাপক (২০০০-২০০৬)   ১৯৯২-৯৪-এর সময় এশিয়াটিক সোসাইটি অব বাংলাদেশ এবং ১৯৮৫-১৯৮৬ সালে বাংলাদেশ বোটানিক্যাল সোসাইটির সভাপতি হিসাবে দায়িত্ব পালন করেছেন।    কাজসূমহ  ইসলামের ফিজিওলোজিতে ১৯৪ টি প্রকাশনা ছিল।    বাংলাদেশের সামুদ্রিক শৈবাল অধ্যয়ন (১৯৭৬)  বাংলাদেশ এবং সংলগ্ন অঞ্চলগুলিতে শতাব্দী পরিকল্পিত অধ্যয়ন (১৯৯১)  গাছগাছালি (১৯৭৬)  আনায়া কনো সুর (১৯৯১)  কুরআন গাছপালা   পুরস্কার    স্বর্ণপদক বাংলাদেশ বিজ্ঞান একাডেমি (১৯৯৩)    তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:২০০৬-এ মৃত্যু বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশিগান স্টেট ইউনিভার্সিটির প্রাক্তন শিক্ষার্থী বিষয়শ্রেণী:বাংলাদেশের জাতীয় অধ্যাপক বিষয়শ্রেণী:বাংলাদেশী উদ্ভিদবিজ্ঞানী বিষয়শ্রেণী:বাংলাদেশ এশিয়াটিক সোসাইটির সভাপতি বিষয়শ্রেণী:কুষ্টিয়া সরকারি কলেজের শিক্ষক বিষয়শ্রেণী:বাংলাদেশ বিজ্ঞান একাডেমির ফেলো
বিমলপ্রভা বা দ্রি-মেদ-'ওদ () কালচক্র তত্ত্বের লঘুতন্ত্রের ওপর রচিত টীকাভাষ্য বিশেষ।   সংক্ষিপ্ত বর্ণনা   শাম্ভালার রাজা মঞ্জুশ্রী যশস লঘুতন্ত্র রচনা করেন। পুন্ডরীক নামক শাম্ভালার অপর এক রাজা বিমলপ্রভা রচনা করেন। এই টীকাভাষ্যে সর্বপ্রথম হঠ যোগকে সংজ্ঞায়িত করা হয়।James Mallinson, "Sāktism and Hathayoga," 6 March 2012. <URL>  [accessed 10 June 2012] pgs. 2 তিব্বতী বৌদ্ধধর্মে কালচক্র সম্বন্ধে অনুশীলনের জন্য এই গ্রন্থ গুরুত্বপূর্ণ স্থান অধিকার করে রয়েছে।   তথ্যসূত্র    আরো পড়ুন    Kilty, G. Ornament of Stainless Light, Wisdom 2004,    Berzin, A. Taking the Kalachakra Initiation, Snowlion 1997,  (available in German, French, Italian, Russian)  Wallace, V.A. The Inner Kalacakratantra: A Buddhist Tantric View of the Individual Oxford University Press, 2001  বিষয়শ্রেণী:তিব্বতী বৌদ্ধ গ্রন্থ
পরৌলি রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল পিকেএক্স।  অবস্থান   স্টেশন উত্তর প্রদেশের পরৌলিতে অবস্থিত। এই স্টেশন থেকে পরবর্তী স্টেশন হল - সুলতানপুর জংশন রেলওয়ে স্টেশন এবং পূর্ববর্তী স্টেশন হল ভদৌয়ান রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। স্টেশনে ২ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ মুঘলসরাই জংশন–বারাণসী জংশন– সুলতানপুর জংশন–লখনউয়ের চরবাগ রেলপথের  বৈদ্যুতীকরণ ২০১৩ সালে সম্পূর্ণ হয়। এই রেলওয়ে স্টেশনের রেলপথে বৈদ্যুতীক ও ডিজেল চালিত উভয় ট্রেন চলাচল করে।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  পরৌলি রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল
নাইট অব চ্যাম্পিয়নস (২০১৫) হল ডব্লিউডব্লিউই কর্তৃক আয়োজিত আসন্নবর্তী পেই-পার-ভিউ অনুষ্ঠান। ২০১৫ সালের ২০ সেপ্টেম্বর টেক্সাসের টোয়োটা সেন্টারের, হস্টনে অনুষ্ঠিত হবে। এটা নাইট অব চ্যাম্পিয়নসসের ঘটনাপঞ্জির কালানুক্রমিক অনুসারে নবম আয়োজন।   ব্যাকগ্রাউন্ড  ডাব্লিউডাব্লিউইয়ের প্রাথমিক টেলিভিশন অনুষ্ঠান র এবং এসমাকডাউনে পেশাদার কুস্তিগীরগণ অতীতের শত্রুতার প্রতিশোধ নেওয়ার জন্য নাইট অব চ্যাম্পিয়নসে অংশগ্রহণ করেন। সেখানে কুস্তিগিররা নায়ক (ফেস) এবং খলনায়ক (হেল) এর চরিত্র ধারণ করেন। thumb|৩১তম রেসেলম্যানিয়ার পর স্টিং  [[সেথ এ রলিন্স|সেথ রলিন্সের ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ এ মুখোমুখি হবে। এটা স্টিং এর প্রথম টাইটেল ম্যাচ]] সামারস্ল্যামে, সেথ রলিন্স জন সিনাকে হারিয়ে ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ এবং ডব্লিউডব্লিউই মার্কিন যুক্তরাষ্ট্র চ্যাম্পিয়নশিপ জয় লাভ করে। তার এই জয়ের জন্য কর্তৃপক্ষ তাকে লেজেন্ড হিসেবে ঘোষণা করে। র-তে তার মূর্তি উদ্ভোদনের সময়  ৩১ তম রেসেলম্যানিয়ার পর স্টিং র-তে ফিরে আসে এবং রলিন্সের উপর আক্রমণ করে, এবং ওয়ার্ল্ড হেভিওয়েট চ্যাম্পিয়নশিপের জন্য চ্যালেঞ্জ করে। তারপরে ট্রিপল এইচ ডব্লিউডব্লিউউ নেটওয়ার্কে ঘোষণা করে নাইট অব চ্যাম্পিয়নসে রলিন্স আর স্টিং-এর মধ্যে ডব্লিউডব্লিউই ওয়ার্ল্ড হেভিওয়েট চ্যাম্পিয়নশিপ হবে। ৩১ আগস্টের র তে জন সিনা ডব্লিউডব্লিউই মার্কিন যুক্তরাষ্ট্র চ্যাম্পিয়নশিপের পুনরায় ম্যাচ ডাকে। যেটি হবে রলিন্সের বিপক্ষে নাইট অব চ্যাম্পিয়নসে।  সামারস্ল্যামে, দল পিসিবি (পেইজ, চার্লে  এবং বেকি লাইঞ্চ) দল বেলা (নিক্কি বেলা, বেরি বেলা এবং আলিশিয়া ফক্স) এবং দল ব্যাডকে (নাওমি, শাসা ব্যাংক্স এবং তামিনা) থ্রী টিম এলিমেশনে পরাজিত করে। ৩১ আগস্টের র-তে বীট দ্য ক্লকে লাইঞ্চ আলিশিয়া ফক্সকে ৩:২১ মিনিটে,  সার্লে বেরি বেলাকে ১:৪০ মিনিটে পরাজিত করে, আর পেইজ আর শাসা ব্যাংকের ম্যাচে টাইম শেষ হয়ে যাওয়ায় ম্যাচ টাই হয়। সুবচেয়ে কম সময়ে হারিয়ে চার্লে নাইট অব চ্যাম্পিয়নসে ডাব্লিউডাব্লিউই ডিভাস চ্যাম্পিয়নশিপে নিক্কি বেলার মুখোমুখি হবে।  সামারস্ল্যামে, রোমান রেইংস এবং  ডীন আমব্রোস মিলে ব্রে ওয়াট আর লুক হারপারকে পরাজিত করে। ২৪ আগস্টের র-তে ব্রোন স্ট্রোম্যানের অভিষেক হয় আর রোমান রেইংস আর ডীন আমব্রোসকে পরাজিত করে। ৩১ র পর্বে ব্রোন স্ট্রোম্যান ডীন আমব্রোসকে পরাজিত করে। ৫ই সেপ্টেম্বর ডাব্লিউডাব্লিউই ঘোষণা দেয় রোমান রেইংস, ডীন আমব্রোস আর তাদের পছন্দের সঙ্গী নিয়ে নাইট অব চ্যাম্পিয়নসে তারা ব্রে ওয়াট, লুক হারপার এবং ব্রোন স্ট্রো ম্যানের বিপক্ষে ৬ জনের ট্যাগ টিম ম্যাচ খেলবে।  ফলাফল   ম্যাচ শেষে নাইট অব চ্যাম্পিয়নসে স্টিং যখন সেথ রলিন্স-এর মুখোমুখি লড়াই করছিলেন তখন তিনি ইঞ্জুরিতে আক্রান্ত হন। স্টিংকে হারানোর পর ডাইরেক্টর অব অপারেশন  কেইন রলিন্সের উপর আক্রমণ করে।   তথ্যসূত্র   বহিঃসংযোগ  ২০১৫ বিষয়শ্রেণী:২০১৫-এ পেশাদার কুস্তি বিষয়শ্রেণী:টেক্সাসের হিউস্টনে ক্রীড়া বিষয়শ্রেণী:টেক্সাসে পেশাদার কুস্তি বিষয়শ্রেণী:২০১৫-এর ডব্লিউডব্লিউই নেটওয়ার্ক ঘটনাবলী বিষয়শ্রেণী:২০১৫-তে টেক্সাস বিষয়শ্রেণী:হিউস্টনে ঘটনা বিষয়শ্রেণী:হিউস্টনে পেশাদার কুস্তি
Chemical compound মনোসোডিয়াম গ্লুটামেট (এমএসজি) বা সোডিয়াম গ্লুটামেট, যাকে টেস্টিং লবণ বা উদ্দীপক বিষ (এক্সাইটোটক্সিন) নামেও অভিহিত করা হয়, হলো সোডিয়াম লবণের গ্লুটামিক অ্যাসিড। প্রাকৃতিকভাবে কিছু খাবার যথা: টমেটো ও পনিরে এ যৌগ উপস্থিত থাকে।   বিতর্ক  ১৯৬৯ সালে সায়েন্স জর্নালে (ভলিউম ১৬৯, পৃষ্ঠা ৭১৯-৭২১) এ টেস্টিং লবণকে মস্তিষ্কের স্নায়ুরসায়নে বদল আনয়নের জন্য, গঠনগত ক্ষতি ও শরীর পৃথুল করে ফেলার জন্য দায়ী করা হয়। নিউরোফার্মাকোলজি জর্নালে ১৯৮৩ সালে একই অভিমত ব্যক্ত করা হয়।    তথ্যসূত্র   বিষয়শ্রেণী:জাপানি উদ্ভাবন বিষয়শ্রেণী:খাদ্যে সংযোজিত দ্রব্য বিষয়শ্রেণী:খাবার লবণ বিষয়শ্রেণী:ই-সংখ্যায়িত খাদ্যে সংযোজিত দ্রব্য
লীলাবতী মহাবিদ্যালয় হল পশ্চিমবঙ্গের আলিপুরদুয়ার জেলার জটেশ্বরে অবস্থিত একটি সাধারণ ডিগ্রি কলেজ। ২০১৩ সালে প্রতিষ্ঠিত এই কলেজটি উত্তরবঙ্গ বিশ্ববিদ্যালয়ের কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।   আরো দেখুন    তথ্যসূত্র    বহিঃসংযোগ    উত্তরবঙ্গ বিশ্ববিদ্যালয়   বিশ্ববিদ্যালয় মঞ্জুরি কমিশন  জাতীয় মূল্যায়ন এবং স্বীকৃতি কাউন্সিল  বিষয়শ্রেণী:২০১৩-এ পশ্চিমবঙ্গে প্রতিষ্ঠিত বিষয়শ্রেণী:২০১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উত্তরবঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:আলিপুরদুয়ার জেলার বিশ্ববিদ্যালয় ও কলেজ বিষয়শ্রেণী:উইকিউপাত্তে স্থানাঙ্ক আছে
অ্যান্ড্রয়েড ওরিও অ্যান্ড্রয়েড অপারেটিং সিস্টেমের অষ্টম সংস্করণ। এটা প্রথম আলফা কোয়ালিটি ডেভেলপার প্রিভিউ হিশেবে ২০১৭ সালের মার্চ মাসে এবং সবার জন্যে আগস্ট ২১, ২০১৭ তারিখে উন্মুক্ত করা হয়। ওরিও সংস্করণে ব্যাটারি লাইফ উন্নত করার জন্য ব্যাকগ্রাউন্ড অ্যাপসের কার্যকলাপ সীমিত করা হয়েছে। নতুন পপ-আপ নোটিফিকেশন এবং স্মার্ট টেক্সট সিলেকশন ফিচার ব্যবহারকারীদের অভিজ্ঞতা আরও উন্নত করেছে। এছাড়াও, ডুয়াল-ক্যামেরা সমর্থন এবং উন্নত নিরাপত্তা ফিচার যোগ করা হয়েছে।   ইতিহাস  অ্যান্ড্রয়েড ওরিও অভ্যন্তরীণভাবে "ওটমেল কুকি" নামে কোডেড ছিল। ২১ মার্চ ২০১৭-এ, গুগল অ্যান্ড্রয়েড "ও" এর প্রথম ডেভেলপার প্রিভিউ প্রকাশ করে নেক্সাস ৫এক্স, নেক্সাস ৬পি, নেক্সাসের জন্য উপলব্ধ প্লেয়ার, পিক্সেল সি, এবং উভয় পিক্সেল স্মার্টফোনের জন্যে। দ্বিতীয়, বিবেচিত বিটা গুণমান, ১৭ মে, ২০১৮ তারিখে মুক্তি পায়। তৃতীয় বিকাশকারী পূর্বরূপটি ৮ জুন ২০১৭ তারিখে মুক্তি পায় এবং API এর একটি চূড়ান্ত সংস্করণ প্রদান করে। ডিপি ৩ এপিআই স্তরের ২৬ এ রিলিজের API চূড়ান্ত করেছে, ক্যামেরা UI পরিবর্তন করেছে, ওয়াই-ফাই বামে স্ট্যাটাস বারে ওয়াই-ফাই এবং সেলুলার সংযোগের মাত্রা ফিরিয়ে নিয়েছে, থিমেড নোটিফিকেশন যোগ করেছে, সেটিংস একটি ব্যাটারি অ্যানিমেশন যুক্ত করেছে: ব্যাটারি, ক্লক অ্যাপের জন্য একটি নতুন আইকন এবং গাঢ় ব্যাকগ্রাউন্ড এবং অ্যাপ্লিকেশনের জন্য টিয়ার্ড্রপ আইকন আকৃতি।  ২৪ জুলাই, ২০১৭ তারিখে চতুর্থ বিকাশকারী প্রিভিউ মুক্তি পায় যার মধ্যে চূড়ান্ত সিস্টেম আচরণ এবং সর্বশেষ বাগ সংশোধন ও অপ্টিমাইজেশান অন্তর্ভুক্ত ছিল। অ্যান্ড্রয়েড "ও" আনুষ্ঠানিকভাবে আগস্ট ২১, ২০১৭ "Oreo" নামে মুক্তি পায়। নিউইয়র্ক সিটির চেলসি মার্কেট থেকে একটি প্রচারিত ঘটনা এ লাউনের মূর্তিটি উন্মোচন করা হয়েছিল- একটি ভবন যা পূর্বে একটি নাবিকস কারখানায় অবস্থিত ছিল যেখানে অরেও কুকিজ প্রথম উৎপাদিত হয়েছিল। ফ্যাক্টরি ইমেজ সামঞ্জস্যপূর্ণ পিক্সেল এবং নেক্সাস ডিভাইসের জন্য সেই দিন পরে উপলব্ধ করা হয়।  সনিএক্সপিরিয়া এক্সজি১ এবং সোনি এক্সপিরিয়া এক্সজিক কম্প্যাক্টটি প্রথম ডিভাইসটি ওরেও প্রাক-ইনস্টলের সাথে উপলব্ধ ছিল।  ২০১২ সালের ডিসেম্বরে পিক্সেল এবং নেক্সাস ডিভাইসের জন্য অ্যান্ড্রয়েড ৮.১ মুক্তি পায়, যা ছোট বাগ ফিক্স এবং ইউজার ইন্টারফেস পরিবর্তন করে।   বৈশিষ্ট্য  থাম্ব|অ্যান্ড্রয়েড ৮.০ ওরিয়ো   ব্যবহারকারীর অভিজ্ঞতা   নোটিফিকেশন স্থির করা যাবে এবং চ্যানেল অনুযায়ী ভাগ করা যাবে। অ্যান্ড্রয়েড ও পিকচার ইন পিকচার ফিচার সমর্থন করে ফলে অন্য কাজ করার সময়ও ভিডিও দেখা যাবে পর্দার কোনায়। কাস্টম রিংটোন যোগ করা এখন আরো সহজ করা হয়েছে। সেটিংস্ অ্যাপ্লিকেশনটিতে নতুন ডিজাইন দেওয়া হয়েছে এবং ক্যাটাগরি র গভীরতা বাড়ানো হয়েছে।   প্ল্যাটফর্ম  অ্যান্ড্রয়েড ও তে নেইবর হুড এ্যাওয়ার নেটওয়ার্কিং (NAN) প্রযুক্তি ব্যবহার করা হবে ওয়াইফাই এর জন্য।  অ্যান্ড্রয়েড রান টাইম এর পারফরমেন্স উন্নত করা হয়েছে। ব্যাকগ্রাউন্ড অ্যাপ্লিকেশনের লিমিট নির্ধারণ করার সুযোগ আছে তাই ব্যাটারির কর্মক্ষমতা বাড়বে।   তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) বিষয়শ্রেণী:২০১৭-এর সফটওয়্যার
এলদের ওয়ান্দের সুসা দে আজেভেদো এ কোস্তা (; জন্ম: ১২ জানুয়ারি ১৯৯৪; এলদের কোস্তা নামে সুপরিচিত) হলেন একজন অ্যাঙ্গোলীয়–পর্তুগিজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং অ্যাঙ্গোলা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০০৯ সালে, কোস্তা পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় নয় বছর যাবত পর্তুগালের বয়সভিত্তিক দলের হয়ে খেলার পর, তিনি ২০২১ সালে অ্যাঙ্গোলার হয়ে আন্তর্জাতিক পর্যায়ে অভিষেক করেছেন; অ্যাঙ্গোলার জার্সি গায়ে তিনি এপর্যন্ত ৭ ম্যাচে ১টি গোল করেছেন।   প্রারম্ভিক জীবন  এলদের ওয়ান্দের সুসা দে আজেভেদো এ কোস্তা ১৯৯৪ সালের ১২ই জানুয়ারি তারিখে অ্যাঙ্গোলার লুয়ান্ডায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কোস্তা পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০, পর্তুগাল অনূর্ধ্ব-২১ এবং পর্তুগাল অনূর্ধ্ব-২৩ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ৯ বছরে ৬১ ম্যাচে অংশগ্রহণ করে ১২টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল পর্তুগাল  ২০১৮  ১  ০ সর্বমোট  ১  ০ অ্যাঙ্গোলা  ২০২১  ২  ১ ২০২২  ৪  ০ ২০২৩  ১  ০ সর্বমোট  ৭  ১   তথ্যসূত্র    বহিঃসংযোগ                     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যাঙ্গোলীয় ফুটবলার বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আল ইত্তিহাদ ক্লাবের (জেদ্দা) খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:অ্যাঙ্গোলার আন্তর্জাতিক ফুটবলার বিষয়শ্রেণী:লিডস ইউনাইটেড ফুটবল ক্লাবের খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:ভালেনসিয়া ফুটবল ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:মোনাকোয় প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:লিগ ১-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:গ্রুপো দেস্পোর্তিভো এস্পোরিল প্রাইয়ার খেলোয়াড় বিষয়শ্রেণী:চীনা সুপার লিগের খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার
ইতিহাস    ঘটনাবলী   ১৮৭৩ইং - বুদাপেস্ট নগরীর পত্তন হয়।   জন্ম   ১৭৭০ইং - লুড‌উইগ ভ্যান বেইটোভেন, একজন জার্মান সুরকার এবং পিয়ানো বাদক।  ১৯২০ইং - কেনেথ আইভার্সন, টুরিং পুরস্কার বিজয়ী একজন কম্পিউটার বিজ্ঞানী।   মৃত্যু   ২০১১ইং - কিম জং-ইল, গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব ছিলেন।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:পৌষ
আভাস ২০১৭ সালে গঠিত ঢাকা ভিত্তিক বাংলা রক ব্যান্ড। তানজির তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড)- এই পাঁচজনের সমন্বয়ে গঠিত হয়। ২০২০ সালের হিসেবে ব্যান্ডটির তিনটি একক প্রকাশিত হয়েছে।   ইতিহাস   গঠন  ২০১৭ সালে শিরোনামহীনের সাবেক ভোকাল তানজির তুহিন ব্যান্ডটির সঙ্গে অন্তর্দ্বন্দ্বে জড়িয়ে পড়েন, সে বছর ৭ অক্টোবর তিনি ব্যান্ড ত্যাগ করেন। একই বছর ১৬ ডিসেম্বর তুহিন (কণ্ঠ), রাজু শেখ (বেস), সুমন মনজুরুল (লিড), রিঙ্কু ইমাম (ড্রাম) শাওন কাইয়্যুম (কিবোর্ড) পাঁচজন মিলে আভাস ব্যান্ড গঠন করেন। ২০১৮ সালের ১ ফেব্রুয়ারি জাহাঙ্গীরনগর বিশ্ববিদ্যালয়ের মুক্তমঞ্চে দলটি তাদের প্রথম সরাসরি পরিবেশনায় অংশ নেয়।  ২০১৮ সালে আগস্টে দলটির অভিষেক একক "মানুষ-১" প্রকাশিত হয়। পরবর্তীতে ২০১৯ সালের ২৭ জানুয়ারি "আভাস" শিরোনামে দলটি তাদের স্বনামের ট্র্যাক প্রকাশ করে। ২০২০ সালের ২৭ ফেব্রুয়ারি "বাস্তব" শিরোনামে দলটির সর্বশেষ একক প্রকাশিত হয়। গানটির সঙ্গীত ভিডিও পরিচালনা করেছেন আরিফুর রহমান।   ২০১৭: আইনি যুদ্ধ  শিরোনামহীন ত্যাগের পর তুহীন শিরোনামহীনের গানগুলি আভাস ব্যান্ডের হয়ে বিভিন্ন অনুষ্ঠানে পরিবেশন করতে থাকেন। বাংলাদেশ কপিরাইট অফিসের ২০১৯ সালের এক ভাষ্য অনুযায়ী গীতিকার এবং সুরকার সূত্রে গানগুলির আইনগত সত্ত্বাধিকারী হলেন শিরোনামহীনের প্রতিষ্ঠাতা সদস্য জিয়াউর রহমান। ফলে গানগুলি পরিবেশনে আইনত বাধ্যবাধকতা দেখা দেয়। কপিরাইট অফিসের রায় অগ্রাহ্য করে সে বছরের আগস্টে তুহিন পরিবেশনা অব্যহত রাখলে শিরোনামহীন দলটি আদালতে অভিযোগ করে। আদালত শিরোনামহীনের গান পরিবেশনে আইনগত নিষেধাজ্ঞা জারি করে। এই রায়ের বিরুদ্ধে আভাস ব্যান্ড আপিল জানালে, ২০১৯ সালের ২১ অক্টোবর শিরোনামহীন ব্যান্ডের ৪৯টি গানের বিষয়ে আদালতের দেয়া নিষেধাজ্ঞার আদেশ ছয় মাসের জন্য স্থগিত করে উচ্চ আদালত। পরবর্তীতে ২০২০ সালের ২০ জানুয়ারি উক্ত আইনের প্রেক্ষিতে শিরোনামহীন ব্যান্ড দল পুনারায় উচ্চ আদালতে আপিল জানালে, নিজেদের পক্ষে মামলা জিতে।   সদস্য   তানজির তুহিন (২০১৭-বর্তমান) – কণ্ঠ  রাজু শেখ (২০১৭-বর্তমান) – বেস  সুমন মনজুরুল (২০১৭-বর্তমান) – লিড  রিঙ্কু ইমাম (২০১৭-বর্তমান) – ড্রাম  শাওন কাইয়্যুম (২০১৭-বর্তমান) – কিবোর্ড   টিকা    তথ্যসূত্র    উৎস      বহিঃসংযোগ         বিষয়শ্রেণী:২০১৭-এ প্রতিষ্ঠিত সঙ্গীত দল বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:ঢাকার সঙ্গীত দল বিষয়শ্রেণী:বাংলা প্রোগ্রেসিভ রক দল বিষয়শ্রেণী:বাংলাদেশী সঙ্গীত দল বিষয়শ্রেণী:বাংলা ব্যান্ড
তাতার খাঁন নাগের () মুঘল সম্রাট জাহাঙ্গীরের রাজত্বকালে পূবালী পাঠান জোটের একজন সৈনিক ছিলেন। যদিও তিনি মোগল সাম্রাজ্যের বিরুদ্ধে লড়াই করেছিলেন, বহারিস্তান-ই-গায়েবীর মতো মুঘল গ্রন্থে তাকে "জঙ্গলের সিংহের বাহাদুরী" থাকার বর্ণনা করা হয়েছে।   জীবনী  তিনি পাঠান মুসলিম বংশে জন্মগ্রহণ করেন। তিনি নাগের গোত্রের অন্তর্ভূক্ত ছিলেন যারা নাগেরের বংশধর। নাগের ছিলেন দানী সাহেবের ছেলে, যিনি গরগশ্ত সাহেবের ছেলে, যিনি পাঠান জাতির প্রতিষ্ঠাতা কায়েস আব্দুর রশীদের ছেলে। তাতার খাঁন নাগের পূবালী পাঠান জোটের নেতা খাজা উসমানের সেবায় নিয়োজিত হয়ে মুঘলদের বিরুদ্ধে লড়াই করেন।  উসমান এবং তার ফৌজ, যার মধ্যে তাতার খাঁন নাগের অন্তর্ভুক্ত ছিলেন, প্রায়ই হাসানপুরের (কিশোরগঞ্জের হয়বতনগর) কাছে মুঘল কেল্লা-নির্মাতাদের উপর আকস্মিক আক্রমণ চালাতেন। মুঘল এখানে প্রতি পাঁচ দিন পর পর একটি কেল্লা তৈরি করতেন। মুঘল শিবির যখন ১১তম কেল্লায় অবস্থান নেয়, তখন উসমান ও তার ফৌজ মুঘল বিরোধিতা করতে আসে। এই সুযোগে তাতার খাঁন নাগের সরাসরি কেল্লা আক্রমণ করেন। মুঘল সৈন্যদ্ব​য় খাজা খান এবং মীর্জা ইসফন্দিয়ার তাতার খাঁন নাগেরের বিরুদ্ধে একটি আপত্তি চালান। মুঘল গোলন্দাজের ভয়ে অন্যান্য পাঠানরা পালিয়ে যাওয়ার কারণে তাতার খাঁন নাগের তখন একা ছিলেন। খাজা খান ও মীর্জা ইসফন্দিয়ার নাগেরের দিকে তাদের তলোয়ার চালান এবং বল্লম ও গুলি ছুঁড়ে মারেন। উভয় পক্ষ আহত হলেও শুধুমাত্র নাগের নিহত হন।  মুঘলদের রেওয়াজ ছিল আনুগত্য নির্বিশেষে মৃতদের সম্মান করা। তাতার খাঁন নাগেরের শরীরে প্রচুর পরিমাণে জাফরান সুগন্ধি ছিটিয়ে দিয়ে মুঘলরা নাগেরের লাশ পালকিতে নিয়ে তার নেতা খাজা উসমানের কাছে ফিরিয়ে দেন। যদিও দুই পক্ষ তাদের লড়াই চালিয়ে নিয়েছিলেন, এই উপলক্ষ উভয় পক্ষের দ্বারা প্রশংসিত হয়েছিল এবং মানবতা, মরদামি ও ইসলামি নীতি হিসেবে বিবেচিত হয়েছিল।   আরও দেখুন    মুঘল অস্ত্র  ইসলাম খাঁ   তথ্যসূত্র   বিষয়শ্রেণী:১৬শ শতাব্দীতে জন্ম বিষয়শ্রেণী:পশতু ব্যক্তি বিষয়শ্রেণী:১৬১১-এ মৃত্যু বিষয়শ্রেণী:মুঘল সাম্রাজ্য বিষয়শ্রেণী:আফগান মুসলিম বিষয়শ্রেণী:১৭শ শতাব্দীর ভারতীয় মুসলিম
আন্দ্রৌলা হেনরিকস হলেন একজন সাইপ্রাসীয় মানবাধিকার কর্মী, যিনি দেশটিতে মানব পাচার প্রতিরোধে কাজ করে চলেছেন।   জীবনী  আন্দ্রৌলা হেনরিকস মানব পাচাএ বিরোধী সংগঠন 'সাইপ্রাস স্টপ ট্র‍্যাফিকিং' প্রতিষ্ঠা করেছিলেন। তিনি দেশটির সরকারকে মানব পাচার বন্ধে আরো কঠোরভাবে কাজ করার জন্য অনুরোধ জানিয়েছিলেন। ২০০৮ সালে তার মানব পাচার বিরোধী সংগঠনটি মানব পাচার বিরোধী সমাবেশ করেছিল। সমাবেশে বক্তৃতা দিয়েছিলেন যুক্তরাজ্য, ইউরোপীয় ইউনিয়ন থেকে আগত প্রতিনিধিরা ছাড়াও দেশটির আইনসভার সদস্য, অ্যাটর্নি জেনারেলের অফিস থেকে আগত প্রতিনিধি, তুর্কি-সাইপ্রাসীয় সমাজের প্রতিনিধি, বেসরকারি সংস্থার প্রতিনিধি এবং সাংবাদিকেরা। তিনি মানব পাচারের শিকার হওয়া নারীদের তাদের বাসায় আশ্রয় দিয়ে থাকেন। এসব নারীরা তার বাসায় থেকে তাদের যৌনদাসী হিসেবে বিক্রি করা ব্যক্তিদের বিরুদ্ধে দেশটির আদালতে মামলায় সাক্ষ্য প্রদান করে থাকে।   পুরস্কার ও সম্মাননা  ২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১২ সালে তাকে র‍্যাংক অব কমান্ডার ইন দ্য ন্যাশনাল অর্ডার অব মেরিট হিসেবে নিযুক্ত করেন সাইপ্রাসে নিযুক্ত তৎকালীন ফরাসি রাষ্ট্রদূত জ্যঁ- লুক ফ্লোরেঁ।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৩৬-এ জন্ম বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার
থাম্ব|আমিনা হায়দারি আমিনা হায়দারি (১৮৭৮-১৯৩৯) একজন ভারতীয় সমাজকর্মী ছিলেন।তিনি কায়সার-ই-হিন্দ পদক লাভ করেছিলেন।  প্রথম জীবন  আমিনা হায়দারী ১৮৭৮ সালে জন্মগ্রহণ করেন। হায়দ্রাবাদ রাজ্যের সাবেক প্রধানমন্ত্রী আকবর হায়দারী হলেন তার স্বামী।  সমাজসেবা  আমিনা হায়দারী একজন বিশিষ্ট সমাজসেবক। নারী ও দরিদ্রদের জন্য তিনি বিবিধ কাজ করেছেন। ১৯০৮ সালের মুসির মহাবন্যার সময় বন্যার্তদের জন্য তিনি অনেক কাজ করেন। এই কাজের স্বীকৃতি স্বরূপ তাকে ১৯০৮ সালে কায়সার-ই-হিন্দ পদক প্রদান করা হয়। তিনিই প্রথম নারী, যিনি এই পদক লাভ করেন।  লেডি হায়দারী ক্লাব প্রতিষ্ঠা  ১৯২৯ সালে আমিনা হায়দারী মহিলাদের জন্য লেডি হায়দারী ক্লাব প্রতিষ্ঠা করেন। ক্লাবটি বর্তমান বশিরবাগের কাছে ওল্ড গান্ধী মেডিক্যাল কলেজে অবস্থিত ছিলো। ক্লাবটির উদ্দেশ্য ছিলো যেন মহিলারা অবাধে টেনিস খেলতে পারেন। নারীরা সেখানে হাউজি খেলতো। এছাড়া তাশ, ব্যাডমিন্টন, টেনিস ইত্যাদি খেলতো। কেউ কেউ রান্না বা সেলাই এর কাজ শিখতেন। ক্লাব কর্তৃপক্ষ মহিলাদের জন্য একটি বার্ষিক টেনিস টুর্নামেন্ট আয়োজন করতো। এই স্থানে অভিজাত নারীদের বিয়ের আয়োজনও করা হতো। এছাড়া তিনি মাহবুবিয়া বালিকা বিদ্যালয় প্রতিষ্ঠা করেন, যা ঐ প্রদেশের প্রথম বালিকা বিদ্যালয়।  পরিবার  আমিনা হায়দারীর স্বামী হায়দ্রাবাদ রাজ্যের সাবেক প্রধানমন্ত্রী আকবর হায়দারী। আমিনার চাচা ছিলেন বিখ্যাত আইনজীবী এবং উল্লেখযোগ্য কংগ্রেসম্যান বদরুদ্দিন তায়াবজি।  মৃত্যু  ১৯৩৯ সালে আমিনা হায়দারী মৃত্যুবরণ করেন।  তথ্যসূত্র   বিষয়শ্রেণী:১৮৭৮-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:অন্ধ্রপ্রদেশের সমাজকর্মী বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:ভারতীয় সমাজকর্মী বিষয়শ্রেণী:১৯শ শতাব্দীর ভারতীয় নারী শিক্ষাবিদ
আকা হল ২০২৫ সালের একটি মনস্তাত্ত্বিক-সামাজিক থ্রিলার ওয়েব ধরাবাহিক। এটি রচনা ও পরিচালনা করেছেন ভিকি জাহেদ এবং প্রযোজনা করেছেন শাহরিয়ার শাকিল। এটি হইচই ওটিটি প্ল্যাটফর্মের অনুষ্ঠান। এতে সাতটি পর্ব রয়েছে। প্রধান চরিত্রে অভিনয় করেছেন আফরান নিশো ও মাসুমা রহমান নাবিলা।  ধারাবাহিকটি ৪ সেপ্টেম্বর ২০২৫ হইচইতে মুক্তি পায়।   অভিনয়শিল্পী   আবুল কালাম আজাদ “আকা” চরিত্রে আফরান নিশো  মেঘা চরিত্রে মাসুমা রহমান নাবিলা  ডিবি সোহেল চরিত্রে ইমতিয়াজ বর্ষণ  স্নেহা জামান চরিত্রে তাজজি সায়েদা, সোহেলের স্ত্রী  সমু চৌধুরী  জয়ন্ত চট্টোপাধ্যায়  খালেক সোলায়মান চরিত্রে শাহেদ আলী  কায়সার রহমান চরিত্রে আজিজুল হাকিম  রকস্টার হোসেন চরিত্রে এ কে আজাদ সেতু  রবিন চরিত্রে মুকুল সিরাজ  সুইটি চরিত্রে স্যামন্তি শৌমি  তথ্যসূত্র  বহিঃসংযোগ    বিষয়শ্রেণী:২০২৫-এ অভিষিক্ত ওয়েব ধারাবাহিক বিষয়শ্রেণী:২০২৫-এ অভিষিক্ত বাংলাদেশী টেলিভিশন ধারাবাহিক বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:হইচই-এর মৌলিক অনুষ্ঠান বিষয়শ্রেণী:অপরাধ থ্রিলার ওয়েব ধারাবাহিক